Առանց Սևանա լճի ՀՀ հոսքային ջրային ռեսուրսները կազմում են 7,4 մլրդ.մ3, որից մակերեսային ջրերի հոսքը՝ 6-7 մլրդ.մ3 կամ ընդհանուրի 90 %-ը: Այս քանակության միայն կեսը՝ 3-4 մլրդ.մ3 կարելի է ամբարել: Ջրամբարներում առայժմ կուտակվում է 1 մլրդ.մ3 հնարավորի 25 %-ը, իսկ մնացած 75 %-ն արտահոսում է հարևան երկրներ: Այս թվերը պարզում են Սևանա լճի դերը ՀՀ ջրային հաշվեկշռում: 1996 թ. դրությամբ Սևանի ջրային ռեսուրսները կազմել են մոտ 35 մլրդ.մ3, որը ՀՀ հոսքային ջրերի ամբողջ պաշարը գերազանցում է մոտ 5 անգամ, 35 անգամ գերազանցում է ՀՀ ամբարված հոսքային ջրերի ամբողջ պաշարը: Ջրով ապահովված է գյուղատնտեսական ոռոգելի տարածքների միայն 40 %-ը, ՀՀ բնակավայրերից ջրի կայուն աղբյուրներ ունեն միայն 255-ը, որոշ արդյունաբերական ձեռնարկություններ տեխնիկական ջուր չունենալու հետևանքով օգտագործում են խմելու ջուր: Այս հանգամանքներով պարզվում է Սևանա լճի ջրային ռեսուրսների որոշիչ դերը ՀՀ ջրօգտագործման համար {1. Էջ 11.}: